b'\n_START_ARTICLE_\nJohn Comyn, jarl av Buchan\n_START_PARAGRAPH_\nJohn Comyn, jarl av Buchan (d\xc3\xb8d 1308) var en skotsk adelsmann og en betydelig motstander av kong Robert Bruce av Skottland i borgerkrigen som gikk parallelt med den skotske uavhengighetskrigen. Han m\xc3\xa5 ikke blandes sammen med den mer kjente John III Comyn, herre av Badenoch, ogs\xc3\xa5 kalt for \xc2\xabden r\xc3\xb8de Comyn\xc2\xbb, som var hans fetter og som ble drept av Robert Bruce i Dumfries i 1306._NEWLINE_Jarlen av Buchan var en representant for en familie som lenge hadde dominert skotsk politikk. Hans endelig nedlag for Robert Bruce markerte en betydelig og endelig skifte i maktbalansen i Skottland, spesielt i det nordlige Skottland som var Comyns kjerneomr\xc3\xa5de.\n_START_SECTION_\nComynene av Buchan\n_START_PARAGRAPH_\nComynene, en familie av normannisk opprinnelse gjorde seg f\xc3\xb8rst gjeldende i Skottland i l\xc3\xb8pet av regimet til kong David I av Skottland._NEWLINE_I 1136 ble William Cumin, som tidligere hadde v\xc3\xa6rt i tjeneste hos Henrik I av England, Kansler av Skottland. William Cumin representerte en ny klasse av utlendinger viss makt og status var helt og holdent avhengig av den f\xc3\xb8ydale tjeneste de kunne yte kongen, og ble benyttet av kongen og hans etterf\xc3\xb8lgere for \xc3\xa5 ut\xc3\xb8ve kongelig makt i sine maktomr\xc3\xa5der hvor de fungerte som f\xc3\xb8ydale sm\xc3\xa5konger. Comynene fikk tildelt landomr\xc3\xa5der i s\xc3\xb8rlige Skottland, men i 1212 steg de i posisjon da William Comyn, justiciarius (\xc3\xb8verste politiske og juridiske myndighet) av Scotia (Skottland) giftet seg med Marjorie, det eneste barnet og arvingen til Fergus, den g\xc3\xa6lisk jarlen eller mormaer av Buchan. Jarld\xc3\xb8mmet Buchan besto av betydelig landomr\xc3\xa5der i det nord\xc3\xb8stlige Skottland._NEWLINE_Da deres s\xc3\xb8nn Alexander Comyn etterfulgte ham var Comynene den f\xc3\xb8rste familie av normannisk opprinnelse som hadde oppn\xc3\xa5dd \xc3\xa5 overta en g\xc3\xa6lisk jarld\xc3\xb8mme og s\xc3\xa5ledes fikk en fordel framfor en annen skotsk-normannisk familie som Bruce som ikke overtok jarld\xc3\xb8mmet Carrick f\xc3\xb8r senere p\xc3\xa5 1200-tallet. For historikeren Alan Young var forbindelsen mellom Marjorie og William begynnelsen p\xc3\xa5 \xc2\xabComyns \xc3\xa5rhundre\xc2\xbb og dominans p\xc3\xa5 skotsk historie._NEWLINE_William \xc3\xb8kte ogs\xc3\xa5 familiens makt ved \xc3\xa5 skaffe sin s\xc3\xb8nn Walter Comyn de s\xc3\xb8rlige omr\xc3\xa5dene av det gamle jarld\xc3\xb8mmet Moray, og herred\xc3\xb8mmet Badenoch som ogs\xc3\xa5 inkluderte de vestlige omr\xc3\xa5dene av Lochaber. Ved midten av 1200-tallet hadde familien Comyns makt \xc3\xb8kt til \xc3\xa5 strekke seg fra breddene av Aberdeenshire vestover og hele vegen til Loch Linnhe. Familien var en maktfaktor av voksende betydning i de p\xc3\xa5f\xc3\xb8lgende regimene til Alexander II og Alexander III, men de n\xc3\xa5dde sannsynligvis h\xc3\xb8yden av sin makt og innflytelse under regimet til kong Johan Balliol, som de var inngiftet med.\n_START_SECTION_\nKonkurrenter og konger\n_START_PARAGRAPH_\nI 1290 var Margrete, \xc2\xabjomfruen av Norge\xc2\xbb, datter av kong Eirik II Magnusson av Norge, og Margrete, datter av Alexander III av Skottland, den siste monark fra huset Dunkeld, og da hun d\xc3\xb8de var det ingen klar etterf\xc3\xb8lger til den skotske tronen. Til slutt var det tretten eller fjorten personer som kunne gj\xc3\xb8re krav p\xc3\xa5 tronen. De viktigste var Robert Bruce av Annandale, bestefar til den framtidige kong Robert Bruce, og Johan Balliol. Selv om John Comyn, herre av Badenoch, ogs\xc3\xa5 referert til som \xc2\xabden Sorte Comyn\xc2\xbb for \xc3\xa5 skille ham fra hans s\xc3\xb8nn John Comyn, ogs\xc3\xa5 kalt for \xc2\xabden R\xc3\xb8de Comyn\xc2\xbb, ogs\xc3\xa5 hadde et visst krav p\xc3\xa5 tronen, men mindre og stilte derfor sin makt bak Johan Balliol, sin svoger._NEWLINE_Som en f\xc3\xb8lge av en bestemmelse ved kong Edvard I av England ble Balliol konge i 1292 i henhold til vilk\xc3\xa5rene i f\xc3\xb8ydal lov, skj\xc3\xb8nt Bruce-familien var misforn\xc3\xb8yd med avgj\xc3\xb8relsen. Helt siden Alexander III d\xc3\xb8de i 1286 hadde herren av Annandale vist seg forberedt og om n\xc3\xb8dvendig sette milit\xc3\xa6r makt bak kravet for \xc3\xa5 overta den skotske tronen. Den eneste m\xc3\xa5ten \xc3\xa5 opprettholde kravet innebar samarbeid eller utryddelsen av huset Comyn. I 1292 var de to familiene Bruce og Comyn de to politiske posisjonene som skulle dominere Skottland i de neste femti \xc3\xa5rene.\n_START_SECTION_\nJohn av Buchan\n_START_PARAGRAPH_\nJohn Comyn ble den tredje jarl av Buchan da hans far Alexander d\xc3\xb8de i 1289. I en alder av rundt tretti \xc3\xa5r gammel var han rask til \xc3\xa5 komme seg i politisk posisjon. Han ble prominent plassert i Johan Balliols administrasjon og steg til Konstabel av Skottland i 1293. Han var en av de som ble innkalt av Edvard I av England i dennes egenskap som f\xc3\xb8ydal overkonge av Skottland for \xc3\xa5 tjenestegj\xc3\xb8re i krigen mot Frankrike._NEWLINE_For skottene var den ingen \xc3\xb8nsket situasjon og da Johan Balliol underkastet seg den engelske kongens krav om skotsk deltagelse i den engelsk-franske krigen ble han plassert i forvaring av John av Buchan og andre stormenn. Den nye regjeringen gikk isteden inn i en politisk og milit\xc3\xa6r allianse med Frankrike og s\xc3\xa5ledes ogs\xc3\xa5 i krig med England. I p\xc3\xa5vente av de f\xc3\xb8rste hendelsene av den kommende krigen besluttet Skottland \xc3\xa5 sl\xc3\xa5 til f\xc3\xb8rst. John av Buchan, sammen med sin fetter John Comyn (den r\xc3\xb8de) og nev\xc3\xb8 av Johan Balliol, ledet et angrep mot Carlisle som faktisk var under kommando av Robert Bruce, jarl av Carrick, s\xc3\xb8nn av den Robert Bruce som hadde krevd den skotske tronen og tapt for Johan Balliol. Det kan sies at dette angrepet var begynnelsen p\xc3\xa5 den skotske uavhengighetskrig og at den startet i et milit\xc3\xa6rt sammenst\xc3\xb8t mellom familien Comyn og familien Bruce._NEWLINE_Angrepet p\xc3\xa5 Carlisle ble en fiasko, tilsvarende ble ogs\xc3\xa5 det skotske h\xc3\xa6rtoget i 1296. Kong Edvard I av Englands krigsvante h\xc3\xa6r knuste den skotske h\xc3\xa6ren ved slaget ved Dunbar, og deretter flyttet den engelske h\xc3\xa6ren seg raskt nordover i Skottland. John av Buchan og kong Johan Balliol overga seg ved Montrose i juli sammen med andre ledende skotske adelsmenn. Den tragiske kong Johan ble strippet for sine kongelige regalier og symboler p\xc3\xa5 makt og deretter fraktet s\xc3\xb8rover og kastet i Tower of London. John av Buchans skjebne var ikke like ulykkelig, kun forvist for en tid og m\xc3\xa5tte oppholde seg i England s\xc3\xb8r for elven Trent. I juni 1297 lovte han \xc3\xa5 tjenestegj\xc3\xb8re i krigen mot Frankrike, skj\xc3\xb8nt kong Edvard fant snart mer presserende oppgaver for hans tjenester. _NEWLINE_Det samme \xc3\xa5ret havnet Skottland i et utstrakt oppr\xc3\xb8r ledet av William Wallace i s\xc3\xb8r og Andrew Murray (Muray) i nord. Murrays oppr\xc3\xb8r var av betydelig bekymring for John av Buchan ettersom det var i utkanten av hans egne eiendommer. Det var med det form\xc3\xa5l \xc3\xa5 bringe unge Andrew Murray under kontroll eller drept som gjorde at kong Edvard sendte John av Buchan tilbake til Skottland i juli.\n_START_SECTION_\nKrigen med familien Comyn\n_START_PARAGRAPH_\nFor John av Buchan krevde oppgaven som l\xc3\xa5 foran ham en stor grad av diplomati og som innebar b\xc3\xa5de nasjonal politikk og familielojalitet. Andrew Murray var godt kjent med ham som s\xc3\xb8nn av hans nabo Andew Murray av Petty og Avoch som fortsatt satt i fengsel i England. De hadde lenge v\xc3\xa6rt politiske allierte og det var ogs\xc3\xa5 famili\xc3\xa6re forbindelser mellom familiene Morray og Comyn: Som sin andre hustru hadde Andrew Morray giftet seg med Euphemia Comyn, datter av den f\xc3\xb8rste herren av Badenoch._NEWLINE_\xc3\x85 gj\xc3\xb8re ingenting eller \xc3\xa5 sl\xc3\xa5 seg sammen med de skotske oppr\xc3\xb8rerne innebar ogs\xc3\xa5 betydelig risiko. Til slutt m\xc3\xb8ttes de to partene p\xc3\xa5 bredden av Spey hvor Murray trakk seg tilbake til \xc2\xaben mektig festning av t\xc3\xb8mmer og torv\xc2\xbb hvor han ikke kunne bli tatt, som John av Buchan senere ga som forklaring og unnskyldning til kong Edvard. Hugh de Cressingham, lederen for den engelske okkupasjonen av Skottland, var oppmerksom p\xc3\xa5 at det var tynt forkledt dobbeltspill og skrev den 5. august at \xc2\xabfreden p\xc3\xa5 begge sider av det skotske vannet (Firth of Forth) er fortsatt i sin uklarhet, som det er sagt, det er ogs\xc3\xa5 handlingene til jarlene som er der\xc2\xbb. Guisborough-kr\xc3\xb8nikien hadde liten tvil om Comyns skyld som \xc2\xabf\xc3\xb8rst lot som man slo ned oppr\xc3\xb8ret, men til slutt byttet side og ble en torn i v\xc3\xa5r side\xc2\xbb._NEWLINE_Men s\xc3\xa5 sent som i september, kort tid f\xc3\xb8r slaget ved Stirling Bridge, var Buchan fortsatt sett p\xc3\xa5 som lojal til det engelske styret. I virkeligheten mener en del skotske historikere at Wallace og Murray ikke kunne ha rekruttert nok soldater i nordlige Skottland uten det stilltiende samtykket til Buchan og hans assosierte.\n_START_SECTION_\nFamilien Comyn ved makten\n_START_PARAGRAPH_\nFra omtrent 1300 til 1304 var Skottlands krig, p\xc3\xa5 en m\xc3\xa5te, ogs\xc3\xa5 familien Comyns krig. Med sin fetter som Vokter holdt John av Buchan posisjonen som justikiar av Skottland nord for Forth med hoff i Aberdeen tidlig i 1300. Han var ogs\xc3\xa5 aktiv i grenseomr\xc3\xa5dene mot England og deltok i h\xc3\xa6rtokt b\xc3\xa5de i England som i Galloway hvor han som sheriff av Wigtown fors\xc3\xb8kte \xc3\xa5 vinne den lokale befolkningen over til den nasjonale saken._NEWLINE_I 1301 slo han seg sammen med John de Soules for \xc3\xa5 sl\xc3\xa5ss mot den engelske h\xc3\xa6ren i dalen hvor elven Clyde gikk. Det p\xc3\xa5f\xc3\xb8lgende \xc3\xa5ret ble han valgt til \xc3\xa5 delta p\xc3\xa5 diplomatisk reise til Paris for \xc3\xa5 fors\xc3\xb8ke inng\xc3\xa5 en fredsavtale mellom England og Frankrike. I hans frav\xc3\xa6r deltok hans fetter i \xc3\xa5 sl\xc3\xa5 en engelsk h\xc3\xa6r i slaget ved Roslin, men denne oppmuntringen ble snart slukket. Kong Edvard I av England forberedte en mektig offensiv mot Skottland, og overtalte kong Filip IV av Frankrike til \xc3\xa5 ekskludere Skottland fra Paris-traktaten som ble signert i mai 1303. John av Buchan deltok sammen med de andre ambassad\xc3\xb8rene i et skriv hjem som en oppmuntring til sin fetter: \xc2\xabFor Guds skyld, bli ikke fortvilet... det vil glede v\xc3\xa5re hjerter om du visste hvor mye din \xc3\xa6re har \xc3\xb8kt i hver eneste del av verden som et resultat av ditt siste slag med de engelske. Om du har gjorde modige bedrifter, gj\xc3\xb8r en modigere n\xc3\xa5. Den raskeste l\xc3\xb8peren som faller f\xc3\xb8r m\xc3\xa5let er n\xc3\xa5dd har l\xc3\xb8pt forgjeves...\xc2\xbb_NEWLINE_Kong Edvards invasjon i 1303, den mektigste siden 1296, viste seg \xc3\xa5 v\xc3\xa6re for sterk for skottene \xc3\xa5 st\xc3\xa5 imot. Etter hvert som den engelske h\xc3\xa6ren presset seg nordover mot Forth, for f\xc3\xb8rste gang siden 1296, ble Comyns eiendommer i Buchan og Badenoch truet, og Vokteren tok pregmatiske grep og gikk inn i fredsforhandlinger med den engelske kongen, og som kom til sin konklusjon ved Strathord i n\xc3\xa6rheten av Perth i februar 1304. Paradoksalt satte det ikke familien Comyn tilbake i prestisje og de hadde fortsatt posisjoner i styringen av Skottland selv etter erobringen. _NEWLINE_Kong Edvard, til tross for hans beryktede omd\xc3\xb8mme og hans uforsonlige hat for menn som William Wallace, var samtidig ogs\xc3\xa5 en politiker som inngikk kompress. Han kunne ikke bekoste de store utgiftene i menn, penger og materialer som ville ha v\xc3\xa6rt n\xc3\xb8dvendig for sikre Skottland, akkurat som med sin tidligere erobring av Wales. Han var derfor tvunget gang p\xc3\xa5 gang \xc3\xa5 inng\xc3\xa5 avtaler og allianser med sine tidligere fiender. John av Buchans land som ble konfiskert i den ene omgangen ble levert tilbake i den andre. Buchan ble gjort til et medlem av det regentskapet som styrte under den nye engelske guvern\xc3\xb8ren, John de Bretagne, jarl av Richmond, og i september 1305 var han en av kommisjon\xc3\xa6rene som deltok i unionsparlamentet i Westminster for \xc3\xa5 akseptere kong Edvards vedtekter for styringen av Skottland.\n_START_SECTION_\nMord og blodfeide\n_START_PARAGRAPH_\nI 1306 var det klart for alle at Johan Balliol, som n\xc3\xa5 hadde trukket seg tilbake til sine franske eiendommer, aldri ville komme tilbake til Skottland. Hans konged\xc3\xb8mme var d\xc3\xb8dt, men familien Balliols krav p\xc3\xa5 tronen var fortsatt levende. Kravet ble holdt i hevd av Edward Balliol, s\xc3\xb8nn av den tidligere kongen, men han satt fortsatt i engelsk fangenskap og ville fortsatt gj\xc3\xb8re det for en god tid. Den nest beste kandidaten var John Comyn (r\xc3\xb8de), kong Johan Balliols nev\xc3\xb8. _NEWLINE_Hans fremste motstander var selvsagt Robert Bruce som hadde underkastet seg engelskmennene siden 1302, men hadde aldri fullstendig gitt opp sine kongelige ambisjoner. Siden 1286 hadde en mulig borgerkrig truet mellom familiene Bruce og Balliol og satt sitt preg p\xc3\xa5 skotsk politikk. Da Robert Bruce m\xc3\xb8tte John Comyn til et m\xc3\xb8te i en kirke i Dumfries og drepte ham den 10. februar 1306 ble trusselen en realitet._NEWLINE_Grunnen bak mordet p\xc3\xa5 John Comyn har aldri blitt tilfredsstillende gitt og svever fortsatt i historiens m\xc3\xb8rke. For de skotske kildene var det en rettferdig skjebne for en forr\xc3\xa6der og en spion, og for de engelske kildene var det en blodig og overlagt kriminelt mord. Det eneste som er sammenfallende er at familien Comyn generelt og John Comyn (r\xc3\xb8de) spesielt var en betydelig hindring for Bruces ambisjoner. Mordet i 1306 ble derfor en omskrivning av dommen fra 1292. Ved \xc3\xa5 gripe fordelen klarte Bruce \xc3\xa5 bli kronet som Skottlands konge ved Scone den 25. mars i en improvisert seremoni. Den s\xc3\xa5kalte \xc2\xabSkjebnesteinen\xc2\xbb, Scones stein, manglet, det var ogs\xc3\xa5 jarlen av Fife som av tradisjon alltid plasserte skottenes nye konge p\xc3\xa5 deres trone som den fremste av alle jarlene. I en overraskende vending dukket jarlen av Fifes s\xc3\xb8ster opp, Isabella MacDuff, som ogs\xc3\xa5 var hustru til John av Buchan, og krevde retten til \xc3\xa5 geleide kongen til hans trone. S\xc3\xa5ledes ble en ny seremoni holdt to dager etter den f\xc3\xb8rste._NEWLINE_Det finnes ingen overlevende kilder som gir klarsyn til hennes grunner som var totalt motstridende til hennes ektemanns \xc3\xb8nsker, men det kan ha v\xc3\xa6rt personlige foruten politisk familiemotsetninger. John av Buchan gjorde ingen anstrengelser s\xc3\xa5 vidt historikerne kjenner til \xc3\xa5 for \xc3\xa5 redde Isabella MacDuff fra den skjebne som hennes beslutning og handling ved Scone p\xc3\xa5f\xc3\xb8rte henne da hun senere ble arrestert. Som kong Edvards tilhenger ville Buchans ord hadde veid tungt i \xc3\xa5 f\xc3\xa5 henne l\xc3\xb8slatt, men tilsynelatende gjorde han ingenting._NEWLINE_Da Robert Bruce satte seg opp mot Englands konge var det uunng\xc3\xa5elig at Buchan og hans assosierte m\xc3\xa5tte g\xc3\xa5 den motsatte vegen. Den som hadde tidligere vist seg v\xc3\xa6re langt mer patriotisk enn Robert Bruce sto n\xc3\xa5 fast og bestemt p\xc3\xa5 engelsk side i kampen mot Robert Bruce, Skottlands nye konge. Om man ser til side for Bruces opplagte dyktighet som soldat og politisk strateg var dette vendepunktet som f\xc3\xb8rte til familien Comyns utslettelse. Skotter som ikke hadde hatt noen deltagelse i mordet i Dumfries begynte n\xc3\xa5 \xc3\xa5 identifisere seg med den nye og suksessfulle kongen av Skottland mot et parti som sto i forbindelse med den forhatte fienden England.\n_START_SECTION_\nKrig og terror\n_START_PARAGRAPH_\nDe krefter som sto imot Robert Bruces konged\xc3\xb8mme var formidable, men spredt og han var n\xc3\xb8dt til h\xc3\xa5ndtere dem en etter en. Det var en oppgave som ble gjort enklere da kong Edvard I av England d\xc3\xb8de i juli 1307 og som ble etterfulgt av den betydelig mindre handlekraftige Edvard II. Med den engelske hovedstyrken ute av landet kunne han hanske med sine skotske fiender med hensynsl\xc3\xb8s besluttsomhet. Etter suksessfulle h\xc3\xa6rtokt i Galloway og Argyllshire konsentrerte han alle sine anstrengelser og ressurser mot jarlen av Buchan, sin hovedfiende i Skottland._NEWLINE_Krigen mot Comyn skulle vare fra slutten av 1307 og helt til v\xc3\xa5ren 1308, forlenget av at kongen ble satt tilbake av en alvorlig sykdom. Det var kanskje John Comyns beste anledning til \xc3\xa5 beseire sin fiende. Med Robert Bruce satt ut av virksomhet og den kongelige h\xc3\xa6ren kraftig redusert i antall besluttet han \xc3\xa5 angripe kongens leir ved Slioch i n\xc3\xa6rheten av Huntly, men angrepet ble gjennomf\xc3\xb8rt uten st\xc3\xb8rre besluttsomhet og han trakk seg tilbake etter \xc3\xa5 ha beskutt med ild for en tid. Beklageligvis er den eneste kilden som har overlevd fra krigen i nord ekstremt partisk mot Comyn slik at det er vanskelig \xc3\xa5 bed\xc3\xb8mme hendelsene klart. Det er to muligheter: enten var John Comyn av Buchans talenter og evner som soldat begrenset, eller han kunne ikke stole p\xc3\xa5 de styrker som han r\xc3\xa5dde over. Bevisene tyder p\xc3\xa5 en kombinasjon av begge deler. Krigen endte i mai 1308 da Buchans h\xc3\xa6r kollapset i slaget ved Inverurie. Jarlen av Buchan klarte med n\xc3\xb8d og neppe \xc3\xa5 flykte til England mens han jarld\xc3\xb8mme ble systematisk \xc3\xb8delagt._NEWLINE_Herjingen eller voldtekten av jarld\xc3\xb8mmet Buchan ble utf\xc3\xb8rt med det m\xc3\xa5l og hensikt \xc3\xa5 \xc3\xb8delegge for alltid Comyns makt i nord\xc3\xb8stlige Skottland. For en gangs skyld ble terroren ikke utf\xc3\xb8rt av engelske styrker, men av skotske h\xc3\xa6rmenn mot deres skotske landsmenn. \xc3\x98deleggelsen var s\xc3\xa5 total at den ble husket selv femti \xc3\xa5r etter hendelsene. En tilsvarende terrorisme i Galloway klarte dog ikke \xc3\xa5 knuse befolkningens lojalitet til Balliol-familien som kom tilbake p\xc3\xa5 1330-tallet, men jarld\xc3\xb8mmet Buchan ville aldri mer gjenoppst\xc3\xa5 for familien Comyn.\n_START_SECTION_\nComyn i England\n_START_PARAGRAPH_\nI England ble den landsflyktige jarlen godt mottatt av kong Edvard II som utpekte ham som vokter (warden) av de nordligste engelske omr\xc3\xa5dene mot Skottland i juni 1308, men han kunne ikke nyte sin nye ansvar s\xc3\xa6rlig lenge og d\xc3\xb8de en gang f\xc3\xb8r desember. Alice Comyn, hans niese og arving giftet seg med Henry Beaumont, en fransk adelsmann i engelsk tjeneste. Beaumont kom til \xc3\xa5 kreve jarld\xc3\xb8mmet Buchan i retten av sin hustru, et krav som han forfulgte hvilel\xc3\xb8st inntil det var en betydelig faktor som utl\xc3\xb8ste den andre skotske uavhengighetskrigen p\xc3\xa5 1330-tallet, og s\xc3\xa5ledes gjenopptok den gamle personlige krigen mellom familiene Comyn og Bruce._NEWLINE_John av Buchans nev\xc3\xb8, John Comyn IV, deltok i den engelske invasjonen i 1314, bestemt p\xc3\xa5 \xc3\xa5 hevne farens drap og familien Comyn, men ble drept i slaget ved Bannockburn. Med ham var det siste mannlige medlemmet av familien Comyn d\xc3\xb8d.'